Jai Alai (filma)

Jai Alai 1940 urtean eginiko Euskal Herriko film bat da. Ricardo Rodríguez Quintanak zuzendu zuen, Espainiako Gerra Zibilaren ondoren Hego Euskal Herrian egin zen lehen filma izanik. Ekoizleak Ángel Gamón eta Rafael Garrido izan ziren. Filma galdu da eta bakarrik argazkiak gordetzen dira. Irudiak Elantxoben hartu ziren.

 Sinopsia 

Argumentua El caserío zarzuelaren antzekoa da. Maiteminduta dagoen pilotari bat, neska-laguna etxean utzita, Amerikara doa. Denborarekin beste mutilek neskaren maitasuna bilatuko dute baina, bitartean, pilotaria itzuli zen.

 Historia 
Garai ilunak ziren baina hala ere Ángel Gamón eta Rafael Garrido filma burutzeko abenturan sartu ziren. Horretarako Rodríguez Quintanarekin harremanetan jarri ziren. Egiteko Elantxobeko frontoia prestatu zen. Madrilen estreinatu zuten, 1940ko abenduan. Aurkezpena Bilbon egin zen, Buenos Aires antzokian, 1941ko apirilaren 12an. Filmarekin batera Los Bocheros taldeak abestu zuen; taldeak berak filmean Maite zortzikoa abestu zuten, Pablo Sorozabalek, Federico Romerok eta Guillermo F. Shaw-k prestatutako abestia. Zortziko horrek ospe handia lortu zuen. Filma antzokian aste bete egon zen. Gero bere aztarna galdu egin zen. Gelditu diren argazkiak Eibarko Proiektors Sormen Taldeak gordetzen ditu.

 Aktoreak 
 Manuel Arbó
 Inés del Val
 Florencia Bécquer
 Eduardo Valverde
 Rufino Inglés

 Ezaugarri teknikoak 
ZuzendaritzaRicardo Rodríguez QuintanaGidoiaRicardo Rodríguez QuintanaEkoizleaÁngel Gamón eta Rafael Garrido MoleroMusikaPablo Sorozabal	ArgazkilariakRicardo TorresApainketa Francisco Escriñá eta Emilio Ruiz de Castroviejo 

 Erreferentziak 

 Kanpo estekak 
  , "'Jai Alai': la incertidumbre de una película". Alberto López Echevarrietaren artikulua Bibao aldizkarian, 2019ko abenduan.

Kategoria:Espainiako filmak
Kategoria:Euskal Herriko filmak
Kategoria:Drama filmak
Kategoria:Amodiozko filmak
Kategoria:Donostian girotutako filmak